Путин мен Зеленский Донбастағы жағдайды талқылады
"Путин мен Зеленский Донбастағы жағдайды талқылады" | "https://abai.kz/post/94258"
TITLE: Путин мен Зеленский Донбастағы жағдайды талқылады
URL: https://abai.kz/post/94258
META: "Путин мен Зеленский Донбастағы жағдайды талқылады" | "https://abai.kz/post/94258"
DATE: 12.07.2019
AUTHOR(s): Abai.kz
TOTAL WORDS: 123
TEXT: Ресей президенті Владимир Путин Украинаның жаңа президенті Владимир Зеленскиймен телефон арқылы сөйлесті. Мемлекет басшылары телефон арқылы Украинаның шығысындағы жағдай мен тұтқындарды айырбастау мәселесін талқылаған. Президенттер сонымен бірге "норманд төрттігі" аясында кездесу мүмкіндігін талқылаған. Осының алдында Путин Зеленскиймен келіссөз жүргізу үшін бірқатар шарттар қойған. Ресей президентінің сөзінше, "норманд төрттігі" бойынша кездесу тек Украинадағы парламент сайлауынан кейін, үкіметтің жаңа құрылымы жасақталғаннан кейін мүмкін. Бірақ Путин келіссөз форматын кеңейтуге қарсы емес екенін атап өткен. Донбастағы жағдайды реттеу үшін құрылған "норманд төрттігі" құрамына Франция, Германия, Украина және Ресей кіреді. Зеленский бұл құрамға АҚШ-ты қосып, жаңа келіссөзді Минскіде өткізуді ұсынған. Украина президентінің бұл ұсынысына Ресей сыртқы істер министрі Сергей Лавров жауап берген. Ол Зеленский ұсынысын Фейсбук арқылы жария түрде емес, дипломатиялық каналдар арқылы айтуы керек еді деген. Abai.kz
